Diari Oficial de la Generalitat Valenciana


Sumari del DOGV 7637, del 16-10-2015 (2015/8347)

RESOLUCIÓ de 14 de setembre de 2015, del president de l'Institut Valencià de Competitivitat Empresarial (IVACE), per la qual es modifica la data de finalització de la convocatòria de les ajudes econòmiques de l'Institut Valencià de Competitivitat Empresarial (IVACE) per a combatre la pobresa energètica, a través del xec energètic social.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7637

Data del DOGV
:   16-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8347


Data del document
:   14-09-2015

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de setembre de 2015, del president de l'Institut Valencià de Competitivitat Empresarial (IVACE), per la qual es modifica la data de finalització de la convocatòria de les ajudes econòmiques de l'Institut Valencià de Competitivitat Empresarial (IVACE) per a combatre la pobresa energètica, a través del xec energètic social. [2015/8347]  
El Decret 61/2015, de 8 de maig, del Consell, pel qual es regulen les ajudes econòmiques de l'Institut Valencià de Competitivitat Empresarial (IVACE) per a combatre la pobresa energètica, a través del xec energètic social de la Comunitat Valenciana, regula en l'article 8 els terminis de la convocatòria, i preveu la seua finalització el dia 15 de setembre de 2015, així com la possibilitat de pròrroga de l'esmentada data de finalització, per resolució de la Presidència de l'IVACE, basant-se en les circumstàncies que així ho justifiquen.  
A la vista de les circumstàncies sobrevingudes que han demorat tant la selecció i designació de l'entitat col·laboradora, com la firma del conveni amb aquesta, resulta necessari ampliar el termini de presentació de sol·licituds per a una adequada execució de la convocatòria.  
  
Per això, en virtut del que disposa l'article 8 del Decret 61/2015, de 8 de maig, del Consell, pel qual es regulen les ajudes econòmiques de l'Institut Valencià de Competitivitat Empresarial (IVACE) per a combatre la pobresa energètica, a través del xec energètic social de la Comunitat Valenciana i l'article 4 del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener, del Consell, resolc:  
  
  
Primer  
Modificar la data de finalització de la convocatòria de les ajudes econòmiques de l'Institut Valencià de Competitivitat Empresarial (IVACE) per a combatre la pobresa energètica, a través del xec energètic social, en el sentit d'ampliar el termini de presentació de sol·licituds fins al 30 de desembre de 2015.  
  
Segon  
La present resolució entrarà en vigor el dia de la data.  
  
València, 14 de setembre de 2015.- El president: Rafael Climent González.